2020. gada 3. novembrī Rīkojums Nr. 640

Rīgā (prot. Nr. 67 5. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai finansējumu 1 246 071 *euro* apmērā, lai kompensētu atbildīgo institūciju ārstniecības personām un pārējiem nodarbinātajiem virsstundu darbu, kas saistīts ar Covid-19 infekcijas izplatības ierobežošanu un seku novēršanu laikposmā no 2020. gada 1. marta līdz 2020. gada 9. jūnijam, tai skaitā:

1.1. Nacionālajam veselības dienestam 796 921 *euro* apmērā, lai  veiktu samaksu ārstniecības iestādēm (753 955 *euro*) un Nacionālā veselības dienesta darbiniekiem (42 966 *euro*);

1.2. Neatliekamās medicīniskās palīdzības dienestam 331 647 *euro* apmērā;

1.3. Slimību profilakses un kontroles centram 84 695 *euro* apmērā;

1.4. Veselības ministrijai 32 808 *euro* apmērā.

2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

Ministru prezidents A. K. Kariņš

Veselības ministre I. Viņķele